text: Benzema skal spæla í Saudiarabia
text: #000001
text: Fraklendingurin, ið vann Ballon d'Or í fjør, fer úr felagnum, sum hann hevur umboðað í 14 ár. 35-ára gamli áleyparin hevur gjørt virðismiklan trý-ára sáttmála við Al-Ittihad.
text: #000002
text: Karim Benzema hevur verið ein ógvuliga týðandi maður fyri Real Madrid leingi nú - seinastu árini var fraklendingurin liðformaðurin, og átti hann sín stóra lit í serliga Champions League-steypinum í fjør (Mynd: EPA)
text: #000003
text: Karim Benzema vann greitt Balon d'Or í fjør (Mynd: EPA)Eftir yvir 600 dystir og yvir 350 mál fyri felagið, hevur Benzema valt at royna nakað annað. Tað var um vikuskiftið kunngjørt, at hann ikki fer at spæla fyri Real Madrid meira, og í gjárkvøldið kunngjørdu Al-Ittihad og spælarin sjálvur, at hann skal spæla í Saudiarabia næstu trý árini.Hvussu stórur sáttmálin er, er ikki greitt. Karim Benzema fer nú til eina deild, ið roynir at fáa risastór nøvn úr evropeisku kappingunum. Cristano Ronaldo fór til Al-Nassr í vetur, eftir at Manchester United uppsegði sáttmálan við hann. Al-Ittihad vann í síðsta mánaði meistarahetið beint frammanfyri júst Al-Nassr, og gomlu Madrid-liðfelagirnir, skulu skjótt stríðast um gull í Saudiarabia.Felagið Al Hilal roynir nú eisini at fáa fatur á sáttmálaleysa Lionel Messi. N'golo Kante, landsmaðurin hjá Benzema, er eisini settur í samband við eitt skifti til Saudiarabia.
text: #000005